**คณะสัตวแพทยศาสตร์ มข.ร่วมกับศิษย์เก่าร่วมให้บริการวิชาการในโครงการป้องกันและควบคุมโรคพิษสุนัขบ้าของสำนักงานปศุสัตว์จังหวัดอำนาจเจริญ**

เมื่อวันที่ 19-20 ธันวาคม 2561 ที่ผ่านมา คณะสัตวแพทยศาสตร์ มหาวิทยาลัยขอนแก่น นำโดย **ผศ.สพ.ญ.ดวงเดือน แก่นค้างพลู สังกัดกลุ่มวิชาศัลยศาสตร์ สาขาวิชาสัตวแพทยศาสตร์** พร้อมด้วยคณาจารย์ สัตวแพทย์ประจำโรงพยาบาลสัตว์ และนักศึกษาสัตวแพทย์ชั้นปีที่ 6 ได้ร่วมกับศิษย์เก่า **น.สพ.ฐิติ ภูโอบ** ศิษย์เก่ารุ่นที่ 12 เจ้าของคลินิกอำนาจเจริญรักษาสัตว์ พร้อมด้วยสัตวแพทย์อาสาจากภาคเอกชนได้เข้าร่วมโครงการป้องกันและควบคุมโรคพิษสุนัขบ้าซึ่งจัดโดยสำนักงานปศุสัตว์จังหวัดอำนาจเจริญ โดยการจัดกิจกรรมในครั้งนี้ได้ให้บริการฉีดวัคซีนและทำหมันแก่สุนัขและแมวจำนวนมาก โดยได้รับการสนับสนุนงบประมาณจากภาคส่วนต่างๆเป็นอย่างดี